b'\n_START_ARTICLE_\nHora\n_START_PARAGRAPH_\nAng Hora, na nakikilala rin bilang horo, horah, at oro, ay isang uri ng paikot na sayaw na nagmula sa Kabalkanan subalit matatagpuan din sa iba pang mga bansa.\n_START_SECTION_\nEtimolohiya\n_START_PARAGRAPH_\nAng pangalan, na binabaybay nang paiba-iba sa ibang mga bansa, ay isang hinlog ng salitang Griyegong \xcf\x87\xce\xbf\xcf\x81\xcf\x8c\xcf\x82: \'sayaw\' na hinglog naman ng sinaunang Griyegong uri ng sining na \xcf\x87\xce\xbf\xcf\x81\xce\xb5\xce\xaf\xce\xb1; tingnan ang Chorea. Ang orihinal na kahulugan ng salitang Griyegong \xcf\x87\xce\xbf\xcf\x81\xcf\x8c\xcf\x82 ay maaaring \'bilog\'. Gayundin, ang salita ay umiiral sa mga wikang Islabiko at ang "hora" at "oro" ay matatagpuan sa maraming mga wikang Islabiko at mayroong kahulugan na "[sayaw na] paikot" at ang pandiwang \'oriti\' ay mayroong kahulugang "magsalita, tunog, umawit" na dating may kahulugang "magdiwang"._NEWLINE_Ang Griyegong \xcf\x87\xce\xbf\xcf\x81\xcf\x8c\xcf\x82 ay kamag-anakan ng Bulgarong \xd1\x85\xd0\xbe\xd1\x80\xd0\xbe (\'horo\'), ng Rumanong \'hor\xc7\x8e\', ng Serbo/Kroato/Bosniyo/Montenegrin/Islobeno na \'kolo\', ng Masedonyo/Montenegrin na \'oro\', ng Turkong \'hora\', na \'valle\' sa Albanyano (Albano), at Hebreong \xd7\x94\xd7\x95\xd7\xa8\xd7\x94 (Hora). Ang pangalan ng sayaw na Khorumi na nagmula sa dalampasigan ng Dagat na Itim ng Georgia ay maaaring may kaugnayan din sa salitang Griyego, pati na ang mga pangalan ng sayaw na Horon na nasa kanugnog na mga rehiyong Turko.'